কিংবদন্তি ব্রায়ান লারাকেও ছাড়িয়ে গেলেন লিটন
জিম্বাবুয়ের বিপক্ষে ১৭৬ রানের ইনিংস খেলার মধ্য দিয়ে ওয়েস্ট ইন্ডিজ, অস্ট্রেলিয়া ও শ্রীলংকান কিংবদন্তি ব্যাটস্যামন ব্রায়ান লারা, রিকি পন্টিং ও কুমার সাঙ্গাকারাকে ছাড়িয়ে গেছেন লিটন কুমার দাস।







শুক্রবার সিলেট আন্তর্জাতিক ক্রিকেট স্টেডিয়ামে দেশের হয়ে ওয়ানডে ক্রিকেটে সর্বোচ্চ ১৭৬ রানের ইনিংস খেলেছন লিটন। 




জিম্বাবুয়ের বিপক্ষে ১৪৩ বলে ১৬টি চার ও ৮টি দৃষ্টিনন্দন ছক্কায় ব্যক্তিগত সর্বোচ্চ ১৭৬ রানের ইনিংস খেলার পথে লিটন ছাড়িয়ে যান দেশসেরা ওপেনার তামিম ইকবালকেও। 
গত মঙ্গলবার নিজের পুরোনো রেকর্ড ভেঙে দেশের হয়ে ব্যক্তিগত সর্বোচ্চ ১৫৮ রানের ইনিংস খেলেছিলেন তামিম ইকবাল। দুই দিনের ব্যবধানে দেশ সেরা এ ওপেনারের রেকর্ড ভেঙে দিলেন লিটন দাস।
জিম্বাবুয়ের বিপক্ষে শুক্রবার ১৭৬ রানের ইনিংস খেলার পথে লিটন ছাড়িয়ে গেছেন হার্সেল গিভস (১৭৫), ব্রায়ান লারা (১৬৯), কুমার সাঙ্গাকারা (১৬৯), ব্রান্ডন ম্যাককালাম (১৬৬), রিকি পন্টিং (১৬৪) ও স্টিভ স্মিথের (১৬৪) মতো বিশ্বসেরা ব্যাটসম্যানদের। 
তবে ওয়ানডে ক্রিকেটে ব্যক্তিগত সর্বোচ্চ ২৬৫ রানের ইনিংস খেলে ইতিহাস গড়েছেন ভারতীয় তারকা ওপেনার রোহিত শর্মা। তিনিই একমাত্র ব্যাটসম্যান যিনি একদিনের ক্রিকেটে সর্বোচ্চ ৩টি ডাবল সেঞ্চুরি হাঁকিয়েছেন।
একটি করে ডাবল সেঞ্চুরি হাঁকিয়েছেন মার্টিন গাপটিল, বিরেন্দ্রর শেহবাগ, ক্রিস গেইল, ফখর জামান ও শচীন টেন্ডুলকার। তবে ২০১০ সালে ওয়নাডে ক্রিকেটে সর্ব প্রথম ডাবল সেঞ্চুরির ইতিহাস গড়েছিলেন কিংবদিন্ত ব্যাটসম্যান শচীন টেন্ডুলকার।

জিম্বাবুয়ের বিপক্ষে ১৭৬ রানের ইনিংস খেলার মধ্য দিয়ে ওয়েস্ট ইন্ডিজ, অস্ট্রেলিয়া ও শ্রীলংকান কিংবদন্তি ব্যাটস্যামন ব্রায়ান লারা, রিকি পন্টিং ও কুমার সাঙ্গাকারাকে ছাড়িয়ে গেছেনলিটন কুমার দাস।